གོས་ཉི་མ་ལ་
བསྟན་ནས་སྐམ་པོ་བྱེད་ཞོར་ཤིག་ཐམས་ཅད་རྩའི་གསེབ་ཏུ་བཏང་། གཉིད་
ཀྱང་ཅུང་ཟད་རེ་ཁུག ཡང་ག་ལེར་འོངས། རྒྱུན་དུ་སྐྱབས་འགྲོ་དང་སྒྲོལ་
བསྟོད་སྨོན་ལམ་སོགས་ཅི་ནུས་བྱེད་བཞིན་ཡོད།

ངལ་གསོའི་སྐབས་སོགས་ངེས་མེད་དུ། །
བླ་མ་དྲན་བཞིན་མིག་ཞག་འཁོར། །
ལམ་ཟུར་ངལ་གསོའི་དུས་སྐབས་འགར། །
བྱེའུ་ཆུང་འཇོལ་མོའི་འཕུར་སྐྱོད་ཀྱིས། །
སྙན་འགྱུར་རང་སྐད་སྒྲོག་པ་ན། །
རང་ཡུལ་དྲན་པའི་བསྐུལ་མའང་བྱེད། །
རྒྱང་རིང་པོ་ན་གྲོང་པ་ཁ་ཤས་འདུག་ཀྱང་རང་འགྲོ་སྡོད་ཀྱི་ལམ་ལ་
འཁེལ་མིན་གྱིས་གང་བྱུང་གང་འཁེལ་དུ་གནས་སྡོད་ཀྱང་བྱས་པ་སྟེ།
དེ་ཡང་འདི་ལྟར།
དགྲ་ཇག་རྐུན་མེད་པའི་ས་བཟང་དེར། །
དམའ་ས་གཞིའི་རྩྭ་ཤིང་གདན་དུ་བཏིང་། །
མཐོ་ནམ་མཁའི་སྤྲིན་པ་གོས་སུ་གྱོན། །
གྲོགས་བླ་མ་དཀོན་མཆོག་སྐྱབས་སུ་བསྟེན། །
ཤར་སྐྱ་རེངས་གཏོང་དུས་འགྲོ་ལ་བྲེལ། །
ལམ་སྐྱ་རེངས་ཁོང་ལ་འགྲོ་ཕྱོགས་དྲིས། །
ལྟོ་བཀྲེས་སྐོམ་བྱུང་དུས་ཟས་ལ་རེམས། །
དགོང་ཉི་མ་ཡོལ་དུས་སྡོད་བརྩིས་བྱས། །
ཞག་པོ་གཉིས་ལམ་དུ་བསྡད་དེ་ཉལ་བ་དང་ཞོགས་པ་སྔ་ཙམ་སོང་བར་བྲག་

ལམ་ཡིག་ལྟད་མོའི་ཟློས་གར།
རྩ་ཆུ་ཆེན་གྱི་འགྲམ་དུ་སླེབས་པ་ན་འགྲུལ་པ་ཞིག་བྱུང་བར་བོད་རིགས་ཡིན་
པ་ལ་གནམ་གྲུའི་བབས་ཐང་དྲིས་པས། བྱང་ཤར་གྱི་ཕྱོགས་སུ་རྒྱང་རིང་པོ་ན་
རི་མཐོ་ཞིང་གཟར་པོ་གཅིག་མཐོང་བར། དེའི་རྩེ་རྒྱབ་ན་རེད། དོ་དགོང་སྔ་
ཙམ་སླེབས་ཀྱི་རེད་ཟེར། དེ་ནས་རི་གློ་ཇེ་མཐོར་སོང་བའི་སྒང་ཟུར་གཅིག་
ན་ཆུ་འདུག་པར་ཞོགས་ཇ་བསྐོལ་ཆེད་ཁྲེས་པོ་ཕབས་ཏེ་མེ་ཤིང་སྒྲུབ་སྟེ་མེ་
གཏོང་བསྡད་པ་ན། རྗེས་ནས་ཁུར་པོ་ཁུར་མི་གཉིས་རྟེན་འཁར་བཙུགས་
པའི་རྒན་མོ་ཞིག་དང་གསུམ་བྱུང་བར་རྒན་མོས་བོད་སྐད་ཐོག་ནས་སྐད་ཆ་
བྱས་ནས་པདྨ་འགྱུར་མེད་མོ་ཡི་བུ་རེད། སྔོན་དུ་སོང་ཟིན་ཡང་ལ་རྩ་ནས་ཟ་
མ་བཟོས་ནས་ཁོང་གསུམ་སྒུག་ཡོད་རེད། ཁྱེད་ཀྱིས་ཀྱང་ཇ་བསྐོལ་ག་ལེར་
ཤོག་དང་། དེ་ནས་རྗེས་ཟིན་གྱི་རེད་ཟེར་སོང་། ང་རང་ཁ་ལག་ཟོས་ཏེ་སོང་
བར་རི་གཤམ་དེར་ནེ་པཱ་ལཱིའི་ལུགས་ཀྱི་ཁ་ལག་བཟོས་ཏེ་སྒུག་འདུག སྐད་
ཆ་བྱས་ཟ་མ་ཟོས། ཁོང་ཚོ་འགྲུལ་པ་བདུན་འདུག རྒན་མོའི་ཕ་ཡུལ་ནང་
ཆེན་ནས་ཡིན་པ་དང་ཁྱོ་ག་བླ་མ་སྔགས་འཆང་ཞིག་ཡོད་པ་དེ་སྔོན་ལོ་
གྲོངས་སོང་བ་དང་། བུ་དང་བུ་མོ་གཉིས་ཡོད་པ་ལ་ཕོ་སར་མོ་སར་ཡིན་པ་
གཉིས་ཀ་སློབ་སྦྱོང་དང་ལས་ཀ་བྱས་ཏེ་བལ་ཡུལ་དུ་ཡོད་པར་བུ་པདྨ་འགྱུར་
མེད་ད་རེས་མ་རྒན་གནས་བསྐོར་ཁྲིད་པར་ཡོང་ཞིང་། ཁོང་མ་བུ་གཉིས་ལ་
ཁུར་པོ་ཁུར་མི་གཉིས་གནམ་ཐང་བར་ཁྲིད་འདུག གཞན་འགྲུལ་མི་གསུམ་
བཅས་འདུག་པར་ཁ་ལག་ཚར་བ་དང་སོང་བ་ན། ལ་མཐོ་ཞིང་གཟར་པོ་

དེའི་སྒང་དུ་སླེབས་པ་ན་ཕར་ཕྱོགས་སུ་ཤར་ལྷོ་ལ་ཕྱོགས་པའི་ཞིང་ཁ་དང་
གྲོང་སྡེ་མང་པོའི་གཤམ་དུ་གནམ་གྲུའི་ཐང་འདུག དེའི་ཉེ་བ་ཙམ་ན་ཁྱིམ་
ཚང་ཞིག་རྩར་སོང་བ་ན་ཁོང་ཚོའི་ངོ་ཤེས་དང་གནས་ཚང་རྙིང་པ་ཡིན་པར་
བརྟེན་ཐོག་ཁར་ཁྲིད་དེ་ཐབ་ཚང་དུ་བསྡད་བཅུག་སོང་། ང་ནི་ཕྱི་ལོག་ཁང་
པའི་བད་ཁ་ཞིག་ན་བསྡད། གནམ་གྲུའི་ནང་བཞག་མི་ལས་བྱེད་པ་བཟའ་ཟླ་
སྐྱེ་དམན་ཕྲུ་གུ་མང་པོ་ཅན་བཅས་ཁྱིམ་ཚང་དེའི་ཁང་པ་གཅིག་ཏུ་བསྡད་
འདུག་པར་པདྨ་འགྱུར་མེད་ནས་ཨ་རག་དམ་བེ་གཉིས་སོགས་ཉོས་ཏེ་སྤྲད་
པ་འདྲ། ངས་ནི་ཅི་ཡང་སྤྲད་བཅུག་མ་བྱུང་།
༡༥༽ མི་ཚེ་འདིའི་ནང་ཐོག་མར་གནམ་གྲུར་ཞུགས་པ།
གནམ་གྲུའི་གླ་མི་རེར་ནཻ་པཱ་ལིའི་སྒོར་ལྔ་བརྒྱ་རེ་སྤྲོད་དགོས་པར་ང་རང་ལ་
སྤྲོད་རྒྱུ་ཡོད། ཕྱི་ནང་ཞོགས་པ་གནམ་ཐང་རྩར་ལས་ཁུངས་སུ་ཁྲིད་དེ་ཅ་
ལག་ལྟ་བཤེར་ཚར་བ་ན་ཆུ་ཚོད་བརྒྱད་པར་གནམ་གྲུ་བྱུང་བ་དང་འཇོག་
བྱུང་ཞིང་། མི་བཅུ་བཞི་འགྲོ་མཁན་འདུག གནམ་གྲུ་ཆུང་བ་ཞིག་རེད་འདུག
རང་དེ་སྔ་གནམ་གྲུ་ནང་འགྲོ་སྡོད་མ་མྱོང་སྟབས་ནམ་མཁའ་ནས་ཡར་མཐོ་
བ་དང་མར་དམའ་བ་བྱུང་དུས་སྐྲག་སྣང་འདྲ་འདུག གང་ལྟར་སྐར་མ་སུམ་
ཅུ་ལྷག་ནས་ནའུ་གྃཇ་ཟེར་མི་གནམ་ཐང་དུ་བབས་སོང་། དེ་ནས་རྒྱལ་ས་ལ་
འཕུར་ན་སྐར་མ་སུམ་ཅུ་འགོར་སྐད་འདུག གླ་ཆ་ཡང་ནཻ་སྒོར་ལྔ་བརྒྱ་དགོས་

ལམ་ཡིག་ལྟད་མོའི་ཟློས་གར།
རེད་ཟེར། རང་ལ་འདང་བ་མི་འདུག་པས་སྦ་སེ་བསྒུགས་ནས་ཞག་ལྔ་འགོར་
སོང་།
པདྨ་འགྱུར་མེད་ཁོང་དང་རོགས་པ་གཉིས་བཅས་གནམ་གྲུ་ནང་
སོང་ཞིང་། ཁོང་གི་མ་བཅས་ང་ཚོ་ཉིན་གུང་ཆུ་ཚོད་བཅུ་གཉིས་ཐོག་སྦ་སི་
ནང་ཡོང་བར་ས་མཚམས་ཤིག་ནས་རྒྱ་གར་གྱི་མངའ་ཁོངས་སུ་ཡོང་ནས་
ཕྱི་དྲོའི་རིང་དང་། མཚན་ནམ་གང་ཡོང་བར་ནམ་ལང་པ་དང་སྦ་སེ་བརྗེས་
ཏེ་ནཻ་པཱ་ལིའི་མངའ་ཁོངས་སུ་མཐའ་མཚམས་བརྒལ་རྒྱུ་རེད་འདུག དེ་ན་རྒྱ་
གར་གྱི་འགག་སྒོ་ལྟ་མི་དཔོན་གཡོག་ཁ་ཤས་འདུག་པར་ཀུ་ལི་གཅིག་གིས་
ང་ཚོའི་ཅ་ལག་ཐེར་གེའི་ནང་བཞག་སྟེ་གཏོང་བ་ན་དེར་བཀག་སྟེ་ང་ཚོའི་
ནང་རྣམ་རྒྱལ་ཟེར་བའི་སྐད་ཤེས་པ་ཁོང་འདུག་པར་ནང་དུ་ཁྲིད། དེ་རྗེས་
རེ་རེ་བཞིན་ནང་དུ་ཁྲིད་སོང་། ང་རང་རྗེས་མ་རེད་པ་ན་གོས་སྐ་རགས་
བཅིངས་པའི་རུམ་དུ་འབའ་ཁུག་གཅིག་ཡོད་པ་དེའི་ནང་དུ་རྒྱ་མིའི་ཤོག་
སྒོར་ཁ་ཤས་དང་། རྒྱ་མིའི་ཆུས་ཀྱི་ལག་འཁྱེར་རྒྱ་ཡིག་བྲིས་པ་ཐམས་ཅད་
བཅས་ཡོད་པ་གཅིག་དེ་ག་ལེར་ཅ་ལག་གི་གསེང་དུ་ཕར་བཅུག་པ་ན་ནང་
དུ་ཤོག་ཟེར་ཁྲིད་བྱུང་བར་རྣམ་རྒྱལ་ཁོང་དཔོན་པོ་དེའི་ཅོག་རྩེ་རྒྱབ་དེར་
བཞག་སྟེ་སྙད་རྐོ་བཞིན་པ་དང་། ཨ་མ་རྒན་མོ་དེར་བཞག རོགས་པ་བླ་མ་
བརྫུས་མ་དང་། ཨ་ནེ་རྫུན་མ་འདྲ་བ་གཉིས་ཡོད་པ་ལ་ནཻ་པཱ་ལི་དང་རྒྱ་གར་
ཤོག་སྒོར་མང་པོ་ཡོད་པ་དེ་ཚང་མ་གཏོར་འདུག གཡོག་པོ་གཉིས་ཀྱིས་ངའི་

རུམ་བཤེར་བ་ན་ཆོས་དཔེ་བྲིས་པའི་དེབ་ཆུང་གཅིག་ཡོད་པ་དེ་ཕར་གཡུག་
པ། དངུལ་གར་ཡོད་ཟེར་ཞིང་འདུག་ཟེར་ཁ་མ་གྲག་པ་ན། སྐ་རགས་ཁྲོལ་
བ་སྟོད་ཐུང་དང་གོས་ཐུང་གང་ཡང་མེད་པས་གཅེར་བུ་གྱུར་པ་ན་སྐ་རགས་
སྤྲད་དེ་ཕྱིར་བཏང་བྱུང་། དེ་དུས་ང་ལམ་འགྲོ་ཆེན་པོ་བྱུང་། རྒྱ་མིའི་ཤོག་སྒོར་
དང་ལག་འཛིན་དེ་མཐོང་མ་ཤོར་བ་རེད། དེ་ནས་ནཻ་པཱ་ལིའི་སྒོར་ལྔ་བརྒྱ་
བླངས་ཏེ་ཐམས་ཅད་བཏང་བྱུང་བ་དང་། ངའི་དེབ་ཆུང་ཡང་བསྐུར་འདུག
༡༦༽ བལ་ཡུལ་རྒྱལ་སར་འབྱོར་ནས་གནས་མཇལ་བ།
དེ་ནས་སྦ་སེ་ནང་བསྡད་དེ་ཡོང་བར་དགོང་མོར་རྒྱལ་སར་སླེབས་པ་ན་
རོགས་པ་རྣམ་རྒྱལ་གྱི་ནང་མཆོད་རྟེན་འཕགས་པ་ཤིང་ཀུན་ཉེ་བ་ཙམ་
ན་འདུག་པས་ང་ཚོ་ཁོང་གི་ནང་དུ་བསྡད་བཅུག་པ་དང་ཁ་ལག་སྤྲད་
བྱུང་། ཁོང་ལ་བཟའ་ཟླ་བུ་ཕྲུག་ཀྱང་འདུག ཕྱི་ཉིན་གཟའ་ཉི་མ་ལ་ཁྲ་རིགས་
རིན་པོ་ཆེ་ནས་ཚེ་དབང་ཡོད་གསུངས་པར་ཁོང་ཚོ་འགྲོ་ཡིན་ཟེར། ཁྲ་
རིགས་དགོན་པ་སོགས་ཡོད་ས་ནི་མཆོད་རྟེན་བྱ་རུང་ཁ་ཤོར་གྱི་ཕྱོགས་སུ་
ཡིན་པ་ལ་ས་ཐག་ཅུང་ཟད་ཡོད་ཟེར། ཕྱི་ནང་ཞོགས་པ་སྔ་མོ་སྐྱ་རེངས་
ཤར་བ་ན་ལངས་ཏེ་ཕྱི་ནང་ཁ་ཐོག་ཏུ་སོང་། དེ་ནས་ཕར་མཆོད་རྟེན་རྩར་
འགྲོ་ལམ་འདུག་པས་སོང་སྟེ་མཐའ་བསྐོར་ལན་གསུམ་གྲུབ་འཕྲལ་རྡོ་སྐས་
བརྒྱུད་རྩེ་མོར་སོང་བ་ན་དེ་ན་ཡང་དགོན་པ་སོགས་མང་པོ་འདུག་པར་ལྷ་

ལམ་ཡིག་ལྟད་མོའི་ཟློས་གར།
ཁང་གཙོ་བོ་དེ་ལན་བདུན་བསྐོར། དེ་ནས་ནང་དུ་རྟེན་མཇལ་གྲུབ་པ་ན་
ཕྱིར་འོང་། རོགས་པ་ཚོ་ནི་དང་པོ་མཆོད་རྟེན་གྱི་རྩར་བར་ངའི་རྗེས་སུ་བྱུང་
ཡང་དེ་ནས་མཐོང་རྒྱུ་མི་འདུག ང་རང་ཤར་རྒྱག་གནས་ཚང་གི་ནང་དུ་འོང་
བར་གནས་ཚང་དང་རོགས་པ་གཞན་ཚང་མ་འགྲོ་ཚར་ཞིང་། ཨ་མ་དེའི་བུ་
མོ་མ་བསུ་ཆེད་འོང་བ་ན་མ་བུ་གཉིས་ང་སྒུག་སྟེ་བསྡད་འདུག་པར་ཅ་ལག་
ཁུར། བུ་མོས་གླ་འཁོར་ཆུང་བ་གཅིག་ཁྲིད་འདུག་པས་དེའི་ནང་བསྡད་དེ་
འགྲོ་བ་ན་མཆོད་རྟེན་བྱ་རུང་ཁ་ཤོར་གྱི་ལྟག་གྲོང་པའི་ནང་བུ་མོའི་སྡོད་
གནས་འདུག ནང་དུ་སོང་བར་མེ་གཏོང་བ་དང་ཟ་མ་བཟོས་བྱུང་། ང་ཚོས་
ཟ་མ་ཟོས་ཚར་བ་ན་བུ་མོས་ང་ཁྲ་རིགས་དགོན་པའི་རྩར་ཁྲིད་ནས་ཡར་
ལོག་སོང་།
ང་རང་དགོན་པའི་ཕྱི་སྒོ་ནས་ནང་དུ་སོང་བར་མི་མང་པོ་འཛོམས་
འདུག་པར་བོད་པ་མི་གཉིས་ལ་ཁྲ་རིགས་རིན་པོ་ཆེ་གང་དུ་བཞུགས་དྲིས་
པས་ལྷ་ཁང་དུ་བཞུགས། སོང་དང་ཆོག་རེད་ཟེར་བ་ལྟར་སོང་བ་ན་འབོལ་
གདན་གཅིག་གི་ཁར་བཞུགས་ཏེ་ཚེ་དབང་ཞུ་མི་ཐར་ཐོར་ཡོང་བ་ལ་ཚེ་
དབང་གནང་འདུག་པར་རང་ནས་ཀྱང་ཞུས་ཏེ་ང་མཁྱེན་བརྩེ་རིན་པོ་ཆེའི་
ཡང་སྲིད་མདུན་འགྲོ་ཐུབ་ཐབས་དང་དེ་བར་འདིར་སྡོད་གནས་བཀའ་དྲིན་
ཞུས་པར་ཐབ་ཚང་སོང་དང་། གཉེར་པ་ཡོད་གསུངས་པ་བཞིན་ཕྱིར་ཐབ་
ཚང་དུ་སོང་བ་ན་གཉེར་པས་ཇ་བླུད་པ་དང་། ག་ལེར་སྡོད་གནས་སོགས་

སྣེ་ལེན་ཡག་པོ་གནང་བྱུང་བ་དང་ཁྲེས་པོ་བཞག མཆོད་རྟེན་རྩར་སོང་ཞིང་
བསྐོར་བ་བྱས། དགོང་མོ་ཡར་སོང་། དགོང་ལྟོ་ཟོས་ཏེ་ཉལ། དེ་ལྟ་བུས་ཞག་
དྲུག་བར་དུ་བསྡད། ཐོག་མར་སྐད་ཆ་འདྲི་ཡུལ་དེ་ཕུ་མ་ཚང་གཡོག་པོ་བཀྲ་
རྒྱལ་ཟེར་བ་རེད་འདུག་པས། ཁོང་རང་གི་ནང་དུ་ཁྲིད་ནས་ཁ་ལག་སྤྲད་པ་
དང་། ཕྱི་ཉིན་ཁོང་བཟའ་ཚང་གཉིས་བཅས་ཟ་མ་ཁྱེར་ཏེ་འཕགས་པ་ཤིང་
ཀུན་བསྐོར་བར་ཁྲིད་དེ་ཡག་པོ་བྱས་བྱུང་བ་དང་། འཇུ་ཆེན་པདྨ་ཚེ་དབང་
བྱུང་སྟེ་ཉིན་གཅིག་སྟག་མོ་ལུས་སྦྱིན་གྱི་གནས་བསྐོར་ཁྲིད་པ་དང་། ཉིན་
གཅིག་ཡང་ལེ་ཤོད་དང་ཕམ་མཐིང་པའི་གནས་སོགས་སུ་ཁྲིད་དེ་རོགས་
པ་བྱས་བྱུང་ཞིང་། ཁྲ་རིགས་རིན་པོ་ཆེས་ཁོང་གི་གཟིམས་ཆུང་དུ་ཤོག་
གསུངས། གསུང་མོལ་དང་རང་ལ་གྲྭ་ཆས་ཕྱི་ནང་ཆ་ཚང་གནང་བྱུང་བ་ན་
དེ་ནས་གྲྭ་ཆས་བྱས་ཏེ་རང་གི་གོས་བཀྲ་རྒྱལ་ལ་ཚོང་བཅུག སྤེ་ཤག་མཆོད་
འབུལ་སོགས་བྱས། ཁུར་ཤིང་དང་སྣོད་སྒྲོ་བ་གཅིག་ཡོད་པ་བཅས་ཙག་ཙིག་
ཚང་མ་ཁོང་ལ་བྱིན། ཀམ་པ་ལི་དེ་ཁྲ་རིགས་རིན་པོ་ཆེ་ལ་ཕུལ། ཞག་དྲུག་
གི་མཚམས་ནས་འཕགས་པ་ཤིང་ཀུན་གྱི་རྩེར་བཀའ་བརྒྱུད་དགོན་ཆུང་
ནས་བལ་པོའི་སྙེ་ཤང་བ་ཡིན་པའི་གྲྭ་བ་བཅུ་གཉིས་འབྲས་ལྗོངས་སུ་རུམ་
བཏེག་དགོན་པར་རྒྱལ་བ་ཀརྨ་པའི་སྐུ་གདུང་མཆོད་རྟེན་གྱི་མཛད་སྒོ་ལ་
ཕེབས་པར་གྲྭ་ཚང་གི་དགེ་བསྐོས་ལ་བཅོལ་ནས་སྦ་སེའི་གླ་ཆ་སོགས་ལམ་
གྲོན་གནང་བ་བཅས་དགོང་མོའི་ཆུ་ཚོད་དྲུག་པར་སྦ་སེའི་ཀྲི་སེང་དུ་བསྐྱལ་

ལམ་ཡིག་ལྟད་མོའི་ཟློས་གར།
བཅུག་སྟེ་ཁྲ་རིགས་རིན་པོ་ཆེ་ནས་གཏོང་གནང་མཛད་བྱུང་བ་ན། དེ་ནུབ་
དང་ཕྱི་ཉིན་སྔ་དྲོར་སི་ལི་གུ་རི་ལ་སླེབས་སོང་།
༡༧༽ རྒྱ་གར་དུ་ཐོག་མར་འབྱོར་ནས་ཡང་སྲིད་རིན་པོ་ཆེ་མཇལ་
བ།
འབྲས་ལྗོངས་སྒང་ཏོག་ནས་སྦ་སེ་སྔ་དྲོ་མར་འོང་རྒྱུ་དེ་ཕྱི་དྲོ་ཡར་འགྲོ་རྒྱུ་
ཡིན་པར་དེ་བར་བསྒུགས་ཏེ་བསྡད། དེ་ནས་སྦ་སེའི་ནང་སོང་བ་ན་དགོང་མོ་
ས་རུབ་རྗེས་སྒང་ཏོག་སྦ་སེའི་ཀྲེ་སིང་དུ་སླེབས་པར། དེ་བར་དགོན་པའི་བླ་
གྲྭ་སྤྱི་དང་དགེ་བསྐོས་ཀྱིས་གཟིགས་སྐྱོང་རོགས་པ་དཔེ་མེད་མཛད་བྱུང་། དེ་
ནས་སྔོན་མངའ་རིས་སྤྲུལ་སྐུའི་ཞབས་ཕྱི་ཡིན་པའི་ཨ་མཆོག་གི་ནང་དུ་མི་
གཅིག་གིས་ཁྲིད་བྱུང་བར་ཁོང་གིས་སྣེ་ལེན་དང་ཁང་པ་ཐོག་ཁ་ལྷ་ཁང་རེད་
འདུག དེ་ནང་ཉལ་བཅུག་པར་དགོང་མོར་སྐད་ཆ་བྱས་ཕྱི་པོ་རེད་སོང་བར་
ཕྱི་ནང་ཞོགས་ཇ་ཁྱེར་ནས་བྱུང་བའི་བར་གཉིད་ལོག་སྟེ་སད་པ་ན་སྣང་བ་
ཐམས་ཅད་འགྱུར་བའི་ཚོར་བ་བརྗོད་མི་ཤེས་པ་ཅིག་སྐྱེས་ཤིང་། དགའ་ཞིང་
སྤྲོ་བ་དང་ཁ་འདོན་བྱས་པ་ན། ཨ་མཆོག་གི་སྤུན་མཆེད་བོད་ནས་གསར་
དུ་སླེབས་པ་ཀརྨ་ཟེར་བ་ཞིག་འདུག ཁོང་གིས་ལྷ་ཁང་དུ་ཡོན་ཆབ་གཤོམ་
བཞིན་པ་ལ་ཁོང་ཞོགས་སྔ་གོང་དུ་གཙུག་ལག་ཁང་བསྐོར་བར་སོང་ཞོར་
བཀྲ་ཤིས་རྣམ་རྒྱལ་དང་། སྒང་སྣ་སྤྲུལ་སྐུ་བཞུགས་འདུག་པ་དེ་དང་མཁའ་

འགྲོ་བཅས་ལ་ཞུས་ཟིན་པ་ཡིན་ཟེར། ཅུང་ཟད་ན་བཀྲ་ཤིས་རྣམ་རྒྱལ་ཕེབས་
བྱུང་བར་འཕྲད་ཙམ་བྱས་ཏེ་ཁོང་བཞུགས།
ཨ་མཆོག་གིས་ཐོག་ཁར་འགྲོ་ཟེར། གླ་འཁོར་ནང་ཁུར་སོང་བར་
ཐོག་ཁ་ནས་སྒང་སྤྲུལ་དང་གཟིམས་ཆུང་ནང་མཁའ་འགྲོ་ཚེ་རིང་ཆོས་སྒྲོན་
དང་སྐུ་གདུང་མཆོད་རྟེན་འདྲ་ཞལ་བཅས་མཇལ་ཁ་ཞུས་རྗེས་ཕྱིར་འོང་བ་
ན་ཕྱག་མཛོད་བཀྲ་རྣམ་ཁོང་དེ་ཉིན་ཡང་སྲིད་རིན་པོ་ཆེ་མདུན་བྱོན་རྒྱུ་
ཡིན་པ་ལ་བླ་བྲང་ལ་མོ་ཊ་ཆུང་ངུ་ཞིག་ཡོད་པར་ཁ་ལོ་བ་ཚེ་རིང་དབང་པོ་
ཡིན་པ་ལ་མོ་ཊའི་ནང་བསྡད་ནས་གཏོང་བ་ན་སྒང་ཏོག་ནས་གཡས་གཤམ་
དུ་མར་བབས་ཆུ་ཕ་ཀིའི་ནུབ་རིའི་ངོས་ནས་ཇེ་མཐོར་འགྲོ་ལམ་བརྒྱུད་ཉིན་
གུང་ལ་གོང་ཉག་ཏུ་གྲོང་སྡེ་ཡོད་པ་ནས་ཁ་ལག་ཟོས། དེ་ནས་ལྟས་པས་ནུབ་
ཀྱི་རི་ཕ་ཀིའི་རྩེ་ནས་ཡང་སྲིད་རིན་པོ་ཆེའི་བཞུགས་གནས་རི་ཁྲོད་མཇལ་
ཙམ་འདུག ལ་ཕར་ནང་ནས་མར་བབས་ཏེ་ཡར་ཅུང་ཟད་ཕྱིན་ནས་ཟམ་པ་
ཕར་ཀིའི་རི་ངོས་ལམ་གྱུ་ཁུག་ཁ་ཤས་བརྒྱུད་དེ་སོང་བ་ན་གྲོང་པ་དང་མོ་ཊ་
ནས་བབས། དེ་ནས་རི་འབུར་སྒང་གོམ་བགྲོད་ཀྱིས་ཕྱིན་པ་ན་བྲག་དཀར་
བཀྲ་ཤིས་ལྡིང་ཞེས་ལྷ་བཙུན་ནམ་མཁའ་འཇིགས་མེད་ཀྱི་གཏེར་གནས་
དང་། ཁོང་གི་སྐུ་གདུང་མཆོད་རྟེན་དང་དེའི་འགྲམ་དུ་བླ་མ་ཆོས་ཀྱི་བློ་གྲོས་
ཀྱི་སྐུ་གདུང་བཞུས་ཤུལ་གྱི་མཆོད་རྟེན་བཅས་མཇལ་བསྐོར་སོང་། དེ་ནས་
ཕྱིར་འོང་སྟེ་གྲོང་པའི་རྩར་མོ་ཊའི་ནང་འཛུལ། ཕྱིར་འོང་བའི་ལམ་ནས་མི་

ལམ་ཡིག་ལྟད་མོའི་ཟློས་གར།
ཞིག་གིས་ཡང་སྲིད་རིན་པོ་ཆེའི་མདུན་འབུལ་རྒྱུ་ཤིང་ཏོག་ཡང་མང་ཙམ་
བསྐུར་སོང་། དེ་ནས་ཆུའི་ཁར་ཟམ་པ་ཚུར་ཐོན། ཆུའི་རྩར་མར་ཚད་འོངས་
ཏེ་ཡང་ཟམ་ཆེན་ཕར་ཐོན་ནས་རིའི་ངོས་ལམ་གྱུ་ཁུག་མང་པོ་བརྒྱུད་མཐར་
རྒྱལ་ཞིང་ཟེར་བའི་གྲོང་སྡེ་ཁྲོམ་བཅས་ཡོད་པར་སླེབས་ཏེ། དེ་ནས་ཕར་བྱང་
དུ་ཅུང་ཟད་འགྲོ་བ་ན་མོ་ཊ་ལམ་ཟུར་དུ་བཞག རིན་པོ་ཆེ་བཞུགས་སྒར་དུ་
གྱེན་དུ་རྐང་ལམ་དུ་ཅུང་ཟད་བགྲོད་དེ་ཕྱིན་པ་ན་སྒང་ཏོག་ཕར་ཟུར། རི་ཁྲོད་
དགོན་པ་དང་ཡང་ཐོག་གཟིམས་ཤག་ཏུ་དགྱེས་མཇལ་ལེགས་གྲུབ་བྱུང་ངོ་། །
དེ་ཡང།
ལམ་ཞུགས་ཟླ་བ་བདུན་གྱི་མཐར། །
བླ་མའི་ཐུགས་རྗེའི་བྱིན་རླབས་ཀྱིས། །
བོད་ལུགས་ཟླ་བ་དགུ་པའི་ཚེས། །
བཅུ་བདུན་ཉིན་མོར་རྣམ་པར་རྒྱལ། །
ཚེ་སྔོན་མའི་ལས་དང་འཕྲལ་རྐྱེན་གྱིས། །
ལོ་ཉི་ཤུའི་སྡུག་བཙོན་ཡོལ་བ་ན། །
རྗེ་བླ་མ་མཆོག་གི་ཡང་སྲིད་ཀྱི། །
བཀའ་གསེར་གྱི་ཅོད་པན་ཐོད་དུ་བཅིངས། །
ལུས་རྒས་ཤིང་ནུས་ཤུགས་ཉམས་གྱུར་ཀྱང་། །
སེམས་བསམ་པའི་སྟོབས་ཤུགས་བསྐྱེད་བྱས་ཏེ། །

གྲོགས་གཞན་མེད་བན་རྒན་དབྱུག་པ་ཁྱེར། །
རྒྱུས་མེད་པའི་ལ་ཆུ་འཕྲང་མང་བརྒལ། །
རྐྱེན་བར་ཆད་མ་བྱུང་མཆོག་སྤྲུལ་གྱི། །
ཞལ་མཇལ་ཞིང་བཞེད་དོན་འགྲུབ་པའི་ཞོར། །
སྔོན་མྱོང་ཚོར་གྱི་གནས་ཚུལ་དྲན་པ་ན། །
ཡིད་དགའ་དང་སྐྱོ་བ་འདྲེས་མར་གྱུར། །
ཀུན་དགའ་དབང་ཕྱུག་གི་རྗེ